
Прошло је оно време кад се смело пропове- 
дало: „јединствена и недељива Русија“. Сада и 
деца знају да „јединствена и недељива“ Русија не 
постоји, да се она већ давно поделила на две су- 
протне класе: на буржоазију и на пролетаријат. 
Сада ни за кога није тајна да се борба између те 
две класе претворила у ону осовину око које се 
окреће наш савремени живот. 

Па ипак је до данас све то било тешко опа- 
зити, и то зато што смо досад на арени борбе ви- 
дели само поједине групе, јер су се бориле само 
поједине групе у појединим градовима и местима, 
а пролетаријат и буржоазија, као класе, нису се 
видели, њих је било тешко опазити. Али ето, ује- 
динили су се градови и реони, разне групе проле-' 
таријата пружиле су једна другој руку, букнули су 
општи штрајкови и демонстрације, — и пред нама 
се открила величанствена слика борбе између две 
Русије, Русије буржоаске и Русије пролетерске, На 
арену борбе ступиле су две велике војске: војска 
пролетера и војска буржуја, и борба између тих 
двеју војски УВА је читав наш друштвени 
живот. 

Како војска не може дејствовати без руково- 
дилаца и како свака војска има свој предњи одред, 


сна 


; и осветљава јој пут, јасно је 
1 Е | ос тим војскама морале појавни 
о рарајуке групе руководилаца, одговарајуће 
партије, како се обично каже. _ | - 

Дакле, слика је добила овај изглед: на једној 
страни војска буржуја на челу с либералном пар- 
Па На придоц сте 80 КА пролетера на челу са 
социјал-демократском партијом, — сваком војском 
у њеној класној борби руководи њена сопствена 
партија“, 

Дотакли смо се свега тога да бисмо упоредили 
партију пролетера и класу пролетера, и тиме 
укратко објаснили њену општу физиономију. 

То што је речено довољно објашњава да пар- 
тија пролетера, као борбена група руководилаца, 
прво, мора бити по броју својих чланова много 
мања од класе пролетера; друго, да по својој све- 
сти и своме искуству мора стајати изнад класе про- 
летера; и, треће, да мора претстављати компактну 
организацију. 

Реченоме не треба, по нашем мишљењу, до- 
каза, јер је само по себи разумљиво да докле год 
постоји „капиталистички поредак, који је неиз- 
бежно праћен бедом и заосталошћу народних маса, 
читав пролетаријат неће моћи да се уздигне до по- 
жељне свести, да је, према томе, неопходна једна 
група свесних руководилаца која социјалистички 
просвећује војску пролетера, уједињава је и руко- 
води њоме за време борбе. Јасно је такође и то да 
партија, која је себи поставила за циљ да руко- 
води пролетаријатом који се бори, не сме претстав- 
љати случајан скуп појединаца, него компактну 


· _ Мине говоримо ништа о другим партијама У Ру- 
сији, јер за објашњење питања која претресамо нема ни- 
какве потребе да о њима говоримо. 

централизовану организацију, како би се њен рад 
могао усмеравати по јединственом плану. 

То је, укратко, општа физиономија партије. 

Упамтимо све то и пређимо на наше главно 
питање: кога можемо звати чланом партије Прва 
тачка партиског“статута, поводом које је написан 
овај чланак, тиче се баш тог питања. 

Размотримо, дакле, то питање. 

Кога можемо, према томе, звати чланом Со- 
цијал-демократске радничке партије Русије, тј. 
које су дужности члана партије» ; 

Наша партија је социјал-демократска. То значи 
да има свој сопствени програм (најближе и коначне 
циљеве покрета), своју сопствену тактику (начине 
борбе) и свој сопствени организациони принцип 
(облик уједињења). Јединство програмских, так- 
тичких и организационих схватања јесте оно тло 
на коме се гради наша партија. Само јединство тих 
схватања може ујединити чланове партије у једну 
централизовану партију. Руши ли се јединство 
схватања — руши се и партија. Стога чланом пар- 
тије можемо звати само оног ко потпуно прима 
партиски програм, тактику и организациони прин- 
цип партије. Само онај ко је довољно изучио и 
потпуно примио програмска, тактичка и организа- 
циона схватања наше партије може бити у редо- 
вима наше партије, а с тим уједно у редовима ру- 
ководилаца војске пролетера. 

Но да ли је довољно за члана партије да само 
прима партиски програм, тактику и организациона 
схватања» Можемо ли таквог човека звати правим 
руководиоцем војске пролетера» Разуме се да не 
можемо! Прво, свима је познато да на свету по- 
стоји много брбљиваца, који ће радо „примити“ 
партиски програм, тактику и организациона схва- 
тања, али који нису способни ни за шта осим за 

о би оскврњење светиње над свети- 
да таквог брбљивца назовемо чла- 
уководиоцем војске пролетера)! 
није никаква филозоф- 
Зар наша партија није 
партија борбег И кад је то тако, зар није само по 
себи јасно да нашу партију неће задовољавати пла- 
тонско примање њеног програма, тактике и орга- 
низационих схватања, да ће она несумњиво тра- 
жити од свог члана остваривање примљених схва- 
тања Дакле, ко хоће да буде члан наше партије, тај 
се не може задовољавати примањем програмских, 
тактичких и организационих схватања наше пар- 
тије, него се мора латити остваривања тих схва- 
тања, њиховог спровођења у живот. 

А шта значи за члана партије остваривање 
партиских схватањаг Када он може да оствари та 
схватања Само онда кад се бори, кад заједно са 
својом пратијом иде пред војском пролетаријата. 
Да ли је могућа борба сопственим снагама, неје- 
динственор Разуме се да није! Напротив, људи се 
најпре уједињују, најпре организују, а онда тек 
иду у бој. Без тога је свака борба јалова. Јасно је 
да ће и чланови партије тек онда моћи да се боре 
и да, према томе, остварују партиска схватања, кад 
се уједине у компактну организацију. Јасно је та- 
кође да уколико се чланови партије уједињују у 
компактнију организацију, утолико ће се они боље 
борити, утолико ће, према томе, пуније остварити 
програм, тактику и организациона схватања пар- 
тије. Не каже се узалуд да је наша партија орга- 
низација руководилаца, а не скуп појединаца. А ако 
је наша партија организација руководилаца, онда 
је јасно да чланом те партије, те организације 
може бити сматран само онај ко ради у тој органи- 
зацији, ко, према томе, сматра својом дужношћу 

брбљање. Бил 
њама партије Ј 
ном партије (1. Р. 1 
А осим тога, наша партија 
ска школа или верска секта. 


да. своје жеље споји са жељама партије и да ради 
заједно с партијом. 

" Дакле, за чланство у партији неопходно је 
остваривање програма, тактике и организационих 
схватања партије; за остваривање схватања пар- 
тије неопходна је борба за та схватања; за борбу 
за та схватања неопходан је рад у партиској орга- 
низацији и рад заједно с партијом. Јасно је да је 
за чланство у партији неопходно ступање у једну 
од партиских организација“. Тек тада кад ступимо 
у једну од партиских организација и, на тај начин, 
своје личне интересе спојимо с интересима пар- 
тије, — тек тада ћемо моћи постати чланови пар: 
тије и уједно прави руководиоци војске пролетера. 

Ако наша партија није скуп појединаца-брбљи- 
ваца, него организација руководилаца, која посред- 
ством Централног комитета достојно води напред 
војску пролетера, онда је све што је напред речено 
само по себи јасно. у 

Потребно је приметити још ово. 

До данашњег дана наша партија била је на- 
лик на гостољубиву патријархалну породицу, која 
је спремна да прими све симпатизере. Али пошто 
се наша партија претворила у централизовану 
организацију, она је збацила са себе патријархални 
изглед и постала је потпуно налик на тврђаву, чија 
се врата отварају само достојнима. А то има за 


# Као што се сваки сложени организам састоји из 
, безброј најпростијих организама, тако се и наша партија, 
као сложена и општа организација, састоји из мноштва ре- 
онских, месних организација, које се зову партиске органи- 
зације ако их је потврдио партиски конгрес или Централни 
комитет. Као што видите, партиским организацијама зову 
се не само комитети. Ради усмеривања рада тих органи. 
зација по јединственом плану постоји Централни комитет, 
посредством којега те месне партиске организације сачи- 
њавају једну велику централизовану организацију. 


нас велики значај. Док самодржавље настоји да 


деморалише класну самосвест пролетаријата „тред- 
јунионизмом“, национализмом, клерикализмом итд., 
- док, с друге стране, либерална интелигенција упор- 
но настоји да убије политичку самосталност про- 
летаријата и постигне туторство над њим, дотле 
ми морамо да будемо крајње будни и не смемо за- 
борављати да је наша партија тврђава, чија се вра- 
та отварају само проверенима. 

Објаснили смо два неопходна услова (примање 
програма и рад у партиској организацији) за члан- 
ство у партији. Ако томе додамо и трећи услов, 
који обавезује члана партије да ЈОЈ пружа матери- 
јалну помоћ, онда ћемо имати све оне услове ко ји 
дају право да се носи име члан партије. 

Дакле, чланом Социјал-демократске радничке 
партије Русије може бити назван онај ко, прима 
програм те партије, пружа партији материјалну по- 
моћ и узима учешћа у једној од партиских орга- 
низација. : 

То је формулација прве тачке партиског ста- 
тута, коју је дао друг Лењин“. 

Та формулација, као што видите, у целости 
излази из оног схватања по коме је наша партија 
централизована организација, а не скуп појединаца. 

У томе је највећа вредност те формулације. 

Али нашли су се, ето, неки другови који одба- 
цују Лењинову формулацију као „уску“ и „ве 
згодну“ и предлажу своју формулацију, која, тобо- 
же, неће бити ни „уска“ ни „незгодна“. Реч је о 
Мартовљевој““ формулацији, коју ћемо сада пре- 
трести. 


ж Лењин — истакнути теоретичар и практичар рево- 
луционарне социјал-демократије. 
## Мартов — један од редактора „Искре“. 


Према Мартовљевој формулацији — „чланом 
РСДРП сматра се сваки ко прима њен програм, 
потпомаже партију материјалним средствима и 
пружа јој редовну личну помоћ под руководством 
једне од њених организација“. Као што видите, у. 


- тој формулацији испуштен је трећи неопходни 


услов за чланство у партији, по коме су чланови 
партије дужни да учествују у једној од партиских 
организација. Мартов је, види се, нашао да је тај 
одређени и неопходни услов сувишан, и место њега 
унео је у своју формулацију магловиту и сумњиву 
„личну помоћ под руководством једне од парти- 
ских организација“. Излази да се може бити члан 
партије не улазећи у неку партиску организацију 


· (лепа „партија“!) и не сматрајући себе обавезним 


потчињавати се вољи партије (лепа „партиска 
дисциплина“ !)! Али како може партија да „редов- 
но“ руководи оним лицима која не улазе ни у 


једну партиску организацију и која, према томе, 


не сматрају себе безусловно обавезнима да се пот- 
чињавају партиској дисциплини» 

Ево питања о које се разбија формулација. 
прве, тачке партиског статута, коју је дао Мартов. 
Ова Тачка мајсторски је решена у Лењиновој фор- 
мулацији, јер та формулација одређено признаје 
учешће у једној од партиских организација као 
трећи и неопходан услов за чланство у партији. 

Не преостаје нам друго него да из Мартов- 
љеве формулације избацимо његову магловиту и 
сваког смисла лишену „личну помоћ под руковод- 
ством једне од партиских организација“. Без тога 


· услова у Мартовљевој формулацији остају само 


два услова (примање програма и материјална по- 
моћ), који сами по себи немају никакве вредности, 
јер сваки брбљивац може „примити“ партиски про- 

грам и пружити партији материјалну помоћ, што 
му уопште не даје права да буде члан партије. 

Е баш „згодна“ формулација! - : 

Ми кажемо да прави чланови партије ни у ком 
случају не смеју да се задовољавају само прима- 
њем партиског програма, да они обавезно морају 
настојати да остваре примљени програм. Мартов 
одговара: ви поступате крајње строго, јер за члана 
партије није баш тако неопходно да остварује при- 


мљени програм, ако он не одбија да даје матери. 


јалну помоћ партији и томе слично. Мартов као 
да жали неке брбљивце — „социјал-демократе“ и 
неће да им затвори врата партије. 

Ми кажемо, даље, ово: јер је за остварење 
програма неопходна борба, а за борбу — уједи- 
њење, зато је дужност будућег члана партије да 
уђе: у једну од организација, да споји своје жеље 
са жељама партије и да заједно с партијом руко- 
води убојитом војском пролетера, тј. да. се орга- 
низује у уређене одреде централизоване партије, 
Мартов одговара: ма није баш тако неопходно да 
се чланови партије организују у уређене одреде, 
да се уједине у организацију; довољна је и борба 
сопственим снагама. 

Па шта је онда наша партија» — питамо ми. 
Случајан скуп појединаца, или компактна органи 
зација руководилаца» Па ако је она — организа- 
ција руководилаца, може ли чланом те организа- 
ције бити сматран онај ко у њу не улази, кб, према 
томе, не сматра својом неопходном дужношћу да 
се потчини њеној дисциплини Мартов одговара 
да: партија није организација, или тачније, да је 
партија неорганизована организација (е баш „цен- 
трализам“!)! 2 

Као што се види, по Мартовљевом мишљењу 
наша партија није централизована организација, 

него скуп месних организација и „социјал-демо- 
кратских“ појединаца који су примили наш парти-. 
ски програм итд. Али ако наша партија није цен- 
трализована организација, она неће претстављати 
тврђаву, чија се врата могу отварати само прове- 
ренима. У ствари, за Мартова, као што се то види 
из његове формулације, партија није тврђава, него 
банкет, на који има слободан приступ сваки симпа- 
тизер. Нешто знања, исто толико симпатије, мало 
материјалне помоћи, и ствар је свршена, ви имате 
пуно право да се бројите у чланове партије. Не 
слушајте, — соколи Мартов преплашене „чланове 
партије“, — не слушајте неке људе по чијем ми- 
шљењу члан партије мора ући у једну од парти- 
ских организација и, на тај начин, потчинити своје 
жеље жељама партије. Прво, тешко је човеку да 
пристане на те услове, јер није шала потчинити 
своје жеље жељама партије! А друго, ја сам већ 
истакао у свом објашњењу да је мишљење тих не- 
колико људи погрешно. Дакле молим, господо, из- 
волите... на банкет! 

Мартов као да жали неке професоре и гимна. 
зисте који се не решавају да своје жеље потчине 
жељама партије, и према томе пробија брешу у 
тврђави наше партије, кроз коју се у нашу партију 
могу прокријумчарити та уважена господа. Он 
отвара врата опортунизму, и то у време кад на 
класну самосвест пролетаријата насрћу хиљаде не- 
пријатеља! 

Али то није све. Ствар је у томе што, захва- 
Љујући сумњивој Мартовљевој формулацији, мо- 
гућност опортунизма у нашој партији искрсава и 
с друге стране. 

У Мартовљевој формулацији, као што знамо, 
реч је само о примању програма, а о тактици и о 
организацији — ни гласа, док је за- јединство пар- 

тије јединство организационих и тактичких схва- 
тања исто толико неопходно колико и јединство 
њихових програмских схватања; Казаће нам да се 
о томе не говори ни у формулацији друга Лењина. 
Тачно! Али у формулацији друга Лењина нема ни 
потребе говорити о томе! Зар није само по себи 
јасно да онај ко ради у једној од партиских орга- 
низација и ко се, према томе, бори заједно с пар- 
тијом и потчињава партиској дисциплини, не може 
ићи за неком другом тактиком и другим органи- 
зационим принципима осим за тактиком партије и 
организационим принципима партије. Шта бисте ви 
рекли о оном „члану партије“ који је примио пар- 
тиски програм, али није ни у једној партиској орга- 
низацији2 Где је гаранција да ће тактика и органи- 
зациона схватања тог „члана“ бити партиска, а не 
нека друга! Ево шта не може да нам објасни Мар- 
товљева- формулација! И као резултат Мартовљеве 
формулације нама треба да остане у рукама чудно- 


вата „партија“, чији „чланови“ имају једнак. 


програм (то је још питање!), а тактичка и органи- 
зациона схватања — различита! Идеална разноли- 
кост! Па по чему наша партија неће бити налик на 
банкет» ; 

Потребно је упитати само једно: куда да се 
избаци онај идејни и практички централизам који 
нам је завештао други партиски конгрес, а коме 
Мартовљева формулација противречи из основа» 
Нема сумње, ако дође до тога да се бира, правил- 
није ће бити да се избаци Мартовљева формула- 
ција. 

Ето какву нам бесмислену формулацију сер- 
вира Мартов насупрот формулацији друга Лењина! 

Ми сматрамо решење другог партиског кон- 
греса, који је примио Мартовљеву формулацију, 
резултатом непромишљености, и изражавамо наду 

да ће трећи партиски конгрес несумњиво: испра- 
вити погрешку другог конгреса и примити форму- 
дацију друга Лењина. 

Поновимо укратко оно што је речено. На арену 
борбе ступила је војска пролетера. Ако је свакој 
војсци потребан њен предњи одред, онда је такав 
одред морао бити потребан и тој војсци. Отуда 
појава групе пролетерских руководилаца — 
Социјал-демократске радничке партије Русије. Као 
предњи одред одређене војске, та партија, прво, 
мора бити наоружана својим сопственим програ- 
мом, тактиком и организационим принципом и, 
друго, мора претстављати компактну организацију. 
Ако упитамо: кога смемо звати чланом Социјал- 
демократске радничке партије Русије, онда та пар- 
тија може дати само један одговор: онога ко прима 
програм партије, материјално помаже партију и 
ради у једној-од партиских организација. 

Баш ту очигледну истину изразио је друг 
Лењин у својој сјајној формулацији. 
„Пролетарнатис Брдзола“ 

„(„Борба пролетаријата“) бр. 8, 

1 јануара 1905 г. 

Чланак је писан на грузинском језику. 
Ј. В. Стаљин, Дела, св. 1, стр. 62—73. 

„Пролетариатис Брдзола“ („Борба пролетаријата“) — 
трузински илегални лист, орган Кавкаског савеза РСДРП; 
излазио од априла—маја 1903 до октобра 1905 г. После по- 
вратка из прогонства, 1904 године, на челу редакције на- 

" лазио се Ј. В. Стаљин. Чланови редакције били су А. Г. 
Цулукидзе, С. Г. Шаумјан и др. Директивне чланке У листу 
писао је Ј. В. Стаљин. „Пролетариатис Брдзола“ била је 
наследник листа „Брдзола“. Први конгрес Кавкаског савеза 
РСДРП одлучио је да с листом „Брдзола“ споји јерменски 
социјал-демократски лист „Пролетаријат“ у један зајед- 
нички орган, штампан на 3 језика; грузинском („Пролета: 
риатис Брдзола“), јерменском („Пролетариати Крив“) и ру- 
ском („Борба Пролетариата“). Садржај листа био је на сва 
три језика исти. „Пролетарнатис Брдзола“ била је 'иза 
„Вперјода“ и „Пролетера“ највећи илегални бољшевички 
лист, који је доследно бранио идеолошке, организационе и 
јактичке основе марксистичке партије. Редакција листа 
„Пролетариатис Брдзола“ одржавала је тесну везу с В. И. 
Лењином и бољшевичким центром у иностранству. Кад је 
У децембру 1904 г. изишло саопштење о издавању листа 
„Вперјод“, Кавкаски савезни комитет формирао је лите- 
рарну групу за подршку „Вперјода“. Одговарајући на позив 
Савезног комитета да сарађује у листу „Пролетариатис 
Брдзола“, В. И. Лењин писао је у писму од 920 децембра 
1904 г.: „Драги другови! Примио сам Ваше писмо које се 

тиче „Борбе пролетаријата“, "Настојаћу да пишем и саоп- 
штићу друговима редакторима.“ (в. Лењински зборник ХУ, 
· стр. 267). „Пролетариатис Брдзола“ систематски је на сво- 
јим страницама прештампавала чланке и материјал из ле- 
њинске „Мскре“, а затим из „Вперјода“ и „Пролетера“. 
У листу су објављивани чланци В. И. Лењина, У „Проле- 
теру“ су више пута доношене позитивне рецензије и осврти 
на лист „Пролетариатис Брдзола“, а такође су из њега 
прештампавани чланци и дописи. У 12 броју „Пролетера“ 
забележено је излажење 1 броја „Борбе пролетаријата“ на 
руском језику. На крају белешке речено је: „Ми ћемо се 
још вратити на садржај тог интересантног листа. Топло 
поздрављамо проширење издавачке делатности Кавкаског 
савеза и желимо му даље успехе при успостављању партиј- 
ности на Кавказу“. : 

Ј. Стаљин, Класа Пролетера и партија аролешера 


Прво издање штампано ћирилицом и 
латиницом у 80.000 примерака • Штам~ 
пање ћирилицом завршено 25 септембра 
1946 г. у штампарији »Култура«, Београд 

